Mali sõjavägi
Mali vabariigi sõjavägi koosneb maaväest (prantsuse keeles Armee de Terre), õhuväest (prantsuse keeles Force Aerienne de la Republique du Mali) ja rahvuskaardist (prantsuse keeles Garde National du Mali). Umbes 7000-pealine vägi kuulub relvajõudude- ja veteranideministri haldusalasse. Aastal 2005 kirjeldas Ameerika Ühendriikide Kongressi raamatukogu Mali sõjaväge järgmiselt: "Sõjaväes on madalad palgad, see on halvasti varustatud ning vajab ratsionaliseerimist. Eriti sai organiseeritus kannatada, kui 1992. aasta lepinguga liideti tuareegide irregulaarjõud riigi relvajõududega." Aastal 2009 oli briti rahvusvaheliste uuringute keskuse IISS andmetel Mali maavägede suurus 7350, õhuväe suurus 400 ja mereväe suurus 50 meest. Gendarmerie ja Sise- ja julgeolekuministeeriumi haldusalasse kuuluvad kohalikud politseijõud tagavad riigisisese turvalisuse. Paramilitaarjõudude suurust hinnati 4800-meheliseks: 1800 Gendarmerie's (8 kompaniid), 2000 Vabariigikaardis ning 1000 politseiüksustes. Vähesed Mali sõjaväelased on läbinud väljaõppe Ameerika Ühendriikides, Prantsusmaal ja Saksamaal. Mali kaitsekulutused moodustavad umbes 2% SKPst ja 13% riigieelarvest. Mali aitab aktiivselt rahuvalvesse Lääne- ja Kesk-Aafrikas; Kongressi raamatukogu sõnul osaleb Mali sõjavägi 2004. aastal ÜRO missioonidel Kongo DVs (MONUC, 28 sõjaväelast, kelles 27 vaatlejad), Libeerias (UNMIL, 252 sõjaväelast, kellest 4 vaatlejad) ja Sierra Leones (3 vaatlejat).